als_Latn dik_Latn sag_Latn
Borxhet bujqve do t’u merren nga subvencionetPublikuar 2 months ago në Alsat-M
Borxhet e bujqve për marrjen me qira të tokës bujqësore, për kompensim të ujit si dhe për shpenzimet të tjera publike, Qeveria do t’ua marrë nga subvencionet. Kjo risi që parashikohet në Ligjin për bujqësi, sipas ekspertëve, do ta ringjallë bujqësinë ndërsa do t’i çlirojë bujqit nga borxhet e tjera si dhe nga përmbaruesit.“Bujqit tanë marrin shuma të mira parash nga Agjencia për Mbështetje Financiare të bujqësisë dhe është për të ardhur keq që bujqit, për shpenzime të imta që nuk i kanë paguar, të mos mund të realizojnë shfrytëzimin e subvencioneve dhe në këtë mënyrë të mos i fitojnë paratë e qeverisë. Kjo do t’ua lehtësonte punën bujqve tanë, të cilët shpesh herë nuk janë në gjendje që t’i paguajnë borxhet me paratë e tyre. Tani kjo mund të evitohet dhe kush nuk mund të paguaj, i mbulon borxhet me ndihmën e subvencionit”, u shpreh Boris Anakiev, Profesor. Gjetja e këtij modeli pagesor përmes subvencioneve, erdhi pas konsultimeve mes shoqatës së bujqve, Agjencisë për Mbështetje të Bujqësisë si dhe Ministrisë së Bujqësisë. Me ndryshimet e reja pritet që bujqit të çlirohen nga borxhet e grumbulluara ndaj shtetit. Më herët, të drejtë për subvencione mund të realizonin vetëm ata bujq që i kishin shlyer në kohë obligimet ndaj shtetit. Këto ndryshime ligjore morën dritë të gjelbër edhe nga komisioni parlamentar amë, ndërsa do të jenë në rend dite në seancë parlamentare këtë javë. Verica Pavlloska
als_Latn als_Latn